- שאל את דריו בפליאה? "נאדה נאדה, זה רק אימון, זה לא אישי נגדך..." - התנצל דריו.  "בסטדרו" - סינן לעברו אברמיקו, אבל אחרי דקה שכח את העניין.  לאחר שכל הנוכחים סיימו את האימון של לחימה פנים אל פנים, הוציא אחד המדריכים מתוך תיבת עץ גדולה את כלי הנשק שהיה מוצפן בה. היה זה תת מקלע בריטי מסוג "סטן", והמדריך החל להרצות אודות השימוש בכלי הנשק. היה זה הסבר ראשוני והמדריך הבטיח, כי בשיעור הבא ילמדו להשתמש בו הלכה למעשה. איה התרשמה מאוד מיכולת הביצוע של דריו באימון. היא חשה כי מרגע לרגע היא מחבבת אותו יותר ויותר... "האם אני מתחילה להתאהב בבחור? " - ניסתה לברר בינה לבינה, וממש באותו רגע הבינה את התשובה, שהייתה מעין כניעה לתחושותיה, אשר ניסתה להדחיק בזמן האחרון: "כן, אני ממש מאוהבת בו". עכשיו נתנה דרור לרגשותיה, שהייתה המומה מעצם הגילוי, וחשה מין מתקתקות המתפשטת בקרבה. תוך כדי ההדרכה, הביטה מפעם לפעם בנער היושב לצידה וחשה בקרבה ההולכת וגוברת ביניהם.  החשיכה החלה לרדת אט אט על הארץ, ובינתיים הסתיימה אף ההדרכה והנוכחים החלו להתפזר ולחזור כל אחד לחדר המגורים שלו. "בואי, אלווה אותך לחדרך" - הציע דריו